El sombrero de tres picos
<s>Trorogi šešir () je balet španskog kompozitora Manuela de Falje zasnovan na istoimenom romanu devetnaestovekovnog španskog književnika Pedra Antonija de Alarkona.</s><s>Premijerno je izveden 22. jula 1919. u londonskom Alhambra Teatru pod dirigentskom palicom Ernesta Ansermeta.</s><s>Koreografiju je osmislio Leonid Masin, a scenografiju i kostime Pablo Pikaso.</s><s>Glavni igrači su bili Leonid Masin u ulozi mlinara i Tamara Karsavina u ulozi mlinarke.</s>

<s>U povesti pozorišne igre XX veka Trorogi šešir Manuela de Falje stoji rame uz rame sa Petruškom Igora Stravinskog.</s><s>Oba dela je producirao veliki impresario Sergej Djagiljev za svoju baletnu kompaniju Ballets Russes.</s><s>Oba raskidaju sa tradicionalnim tematikama koje se bave princezama, duhovima i labudovima.</s><s>Ali što je možda još važnije, predstavljaju buržoaziju sa izvesnim simpatijama.</s><s>U tom smislu, u Trorogom šeširu se odražavaju stavovi i težnje ruralne Andaluzije.</s>

<s>Nakon premijere u Londonu, delo je postiglo značajan uspeh.</s><s>Hvaljena je precizna sinteza muzike, plesa, drame i scenografije.</s>

<s>Prve verzija dela, poznata pod nazivom Guverner i mlinarka, izvedena je u 1917. godine u madridskom Teatru Eslava u formi dvodelne pantomime.</s><s>Djagiljev je docnije upoznao Falju i ubedio ga da preradi delo kako bi dobilo veću dramsku strukturu.</s><s>Kompozitor je izmenio svoje delo kako bi ga prilagodio žanru igre, uklanjajući značajan deo opisnih elemenata i proširujući plesne delove.</s>

<s>Balet je zasnovan na jednoj folklornoj priči koja deli Bomaršeov duh, njegovo snažno i duboko poštovanje načina života i duha nižeg društvenog staleža.</s>

<s>Nakon premijere baleta, Falja je komponovao dve orkestarske svite istog naziva koje se izvode češće od samog baleta.</s><s>U njima se ne nalaze neki vokalni fragmenti i prelazne deonice.</s>

<s>Muzika se sastoji iz sledećih delova:</s>

<s>Introducción y escena — Uvod i scena
 La tarde — Popodne
 Danza de la molinera (Fandango) — Mlinarkina igra
 Las uvas — Grožđe
 Danza de los vecinos (Seguidillas) — Komšijska igra
 Danza del molinero (Farruca) — Mlinareva igra
 Danza del corregidor — Guvernerova igra
 Danza final (Jota) - Završna igra</s>

<s>Bibliografija 
 Nommick, Yvan; Álvarez Cañibano, Antonio (eds.).</s><s>Los ballets russes de Diaghilev y España. [Granada]: Madrid, Archivo Manuel de Falla; Centro de Documentación de Música y Danza, 2000.</s>

<s>Reference</s>

<s>Baleti 1919.</s><s>Španski baleti</s>

